**Р Е Ш Е Н И Я**

**ВЗЕТИ НА ТРИДЕСЕТ И ЧЕТВЪРТОТО ЗАСЕДАНИЕ НА ОБЩИНСКИ СЪВЕТ – КАРНОБАТ, ПРОВЕДЕНО НА**

 **30 ЯНУАРИ 2019 ГОДИНА**

**ПО ПЪРВА ТОЧКА ОТ ДНЕВНИЯ РЕД: ПРЕДЛОЖЕНИЕ от Георги Димитров – Кмет на Община Карнобат, относно:** Приемане на Програма за управление и разпореждане с имоти- общинска собственост, за 2019г**.**

**Р Е Ш Е Н И Е:**

**444.**Общински съвет-Карнобат, на основание чл.8 ал.9 от ЗОС, чл.2 ал.2 от Наредбата за реда за придобиване, управление и разпореждане с общинско имущество – собственост на Община Карнобат и чл.21, ал.1, т.12 от ЗМСМА, ПРИЕМА Програма за управление и разпореждане с имоти - общинска собственост за 2019 год.

**ПО ВТОРА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – Кмет на Община Карнобат, относно:** Одобряване на план – сметка за годишния размер за приходите и необходимите разходи на Община Карнобат за дейностите по управление на отпадъците за 2019 год.

**Р Е Ш Е Н И Е:**

**445.**На основание чл. 21, ал.1, т.7 и ал.2 от ЗМСМА във връзка с чл.66, ал.1 от ЗМДТ, чл.16, ал.1 от Наредба за определянето и администрирането на местните такси и цени на услуги на територията на община Карнобат

 1.Приема План-сметка за приходите и необходимите разходи по чл.66, ал.1 от ЗМДТ за община Карнобат за 2019 год.:

|  |  |  |
| --- | --- | --- |
|  | ПЛАН-СМЕТКАза приходите и необходимите разходина Община Карнобат за дейностите по управление на отпадъцитеза 2019 год. | Лева |
| **I.** | **ОБЩО ПРИХОДИ, в т.ч.** | 1 387 330 |
| 1. | Приходи за 2019 год. от такса „Битови отпадъци” | 1 100 000 |
| 2. | ПРЕХОДЕН ОСТАТЪК от 2018 год. |  287 330 |
| **II.** | **ОБЩО РАЗХОДИ, в т.ч.** | 1 387 330 |
| 1. | Осигуряване на съдове за битовите отпадъци |  36 000 |
| 2. | Събиране на битовите отпадъци и транспортирането им съоръжения и инсталации за тяхното третиране | 620 000 |
| 3. | Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, в т.ч и разходите за обезвреждане чрез депониране на регионалното депо и както и тези по чл.60 и чл.64 от ЗУО, в т.ч.:-проектиране на сепарираща инсталация – 14 000 лв.-преса за компактиране на рециклируеми отпадъци – 20 000 лв.-съфинансиране на проект „Закриване и рекултивация на съществуващо общинско депо за битови отпадъци в имот № 000014, землище гр. Карнобат, Община Карнобат“ - 123 929 лв.-обезп.по чл.60 и отч. по чл.64 – 300 000 лв. | 531 330 |
| 4. | Почистване на уличните платна, площадите, алеите, парковете и другите територии от населените места предназначени за обществено ползване | 200 000 |
| 5. | Наличност към 31.12.2019 година | 0 |
| 6. | ОБЩО РАЗХОДИ плюс наличност към 31.12.2019 г. | 1 387 330 |

  **ПО ТРЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – Кмет на Община Карнобат, относно:** Утвърждаване на ценоразпис за продажба на дървесина и недървесни горски продукти от горски територии на община Карнобат и определяне обема на дървесина за продажба чрез него през 2019 година, Одобрение на Годишен план за ползване на дървесина за 2019 г. от общински горски територии Карнобат.

 **Р Е Ш Е Н И Я:**

**446.I**.Общински съвет - Карнобат на основание чл.21, ал. 1, т.23 от ЗМСМА и чл. 71, ал. 5, т. 3 и ал. 6, т. 1 от Наредбата за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти:

 1.Утвърждава насаждения за лесосечен фонд 2019 г. следните подотдели: **308 з; 315 а; 320 а; 321 е, в; 326 б; 333 а; 331 л; 339 в; 340 з; 360 з; 363 и; 381 п, с; 387 а, и, н; 390 л; 398 д, ж; 400 в, г, д, ж, л;** **402 б; 403 а; 404 а, в; 405 в; 415 в**, от които се очаква да се добият 7 485 куб.м стояща маса широколистна дървесина и 2 985 куб.м стояща маса иглолистна дървесина, общо: 10 470 куб.м. стояща маса, от която лежащата маса е 9 041 куб.м.

2.Утвърждава Ценоразпис за продажба на дървесина и недървесни горски продукти от горски територии на Община Карнобат 2019 г., приложен към докладната.

**446.II**.Общински съвет - Карнобат на основание чл.21. ал. 1, т.23 от ЗМСМА и чл.7 ал.4 от Наредбата за условията и реда за възлагане на дейности в горските територии - държавна и общинска собственост и за ползването на дървесина и недървесни горски продукти одобрява Годишен план за ползване на дървесина от горски територии на Община Карнобат за 2019 г.

Приложения:

1.Годишен план за ползване на дървесина от ОГТ в обхвата на ТП „ДГС Карнобат” за 2019 г.

2.Ценоразпис за 2019 г.

 **ПО ЧЕТВЪРТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:** Проект за Бюджет на община Карнобат за 2019г

**Р Е Ш Е Н И Е:**

**447. Общински съвет – Карнобат на основание чл.52 ал.1 и чл.21, ал.1, т.6, във връзка с чл.27, ал.4 и ал.5 от Закона за местното самоуправление и местната администрация, чл.94 ал.2 и ал.3 и чл.39 от Закона за публичните финанси, във връзка с разпоредбите на Закона за държавния бюджет на РБългария за 2019г., ПМС 344/2018г. за изпълнението на ЗДБРБ за 2019г. и Наредбата за условията и реда за съставяне на тригодишна бюджетната прогноза за местните дейности, за съставяне, приемане, изпълнение и отчитане на общинския бюджет на Община Карнобат,**

**447.1. Приема бюджета на Община Карнобат за 2019 г. както следва:**

**1.1. По приходите** в размер на **26 550 055** лв., съгласно Приложение № 1, в т. ч.:

1.1.1. Приходи за делегирани от държавата дейности в размер на **15 236 807** лв., в т.ч.:

1.1.1.1. Обща субсидия за делегирани от държавата дейности в размер на **14 205 457** лв.;

1.1.1.2. Преходен остатък от 2018 г. в размер на **1 031 350** лв., съгласно Приложение № 2

1.1.2. Приходи за местни дейности в размер на **11 313 248** лв., в т.ч.

1.1.2.1. Данъчни приходи в размер на **1 753 000** лв.;

1.1.2.2. Неданъчни приходи в размер на **3 592 000** лв.,

1.1.2.3. Трансфери за местни дейности в размер на **2 923 400** лв., в т.ч.

1.1.2.3.1. Обща изравнителна субсидия в размер на **1 641 100** лв.

1.1.2.3.2. Трансфер за зимно поддържане и снегопочистване в размер на **217 200** лв.

1.1.2.3.3. Целева субсидия за капиталови разходи за местни дейности в размер на **1 065 100** лв.,

1.1.2.4. Трансфери между бюджети в размер на  **-300 000** лева

1.1.2.5. Трансфери между бюджети и сметки за средства от европейския съюз в размер на  **-300 000** лева

 1.1.2.6. Временни безлихвени заеми в размер на **2 951 285** лв.

 1.1.2.7. Преходен остатък от 2018 г. в размер на **3 469 706** лв., съгласно Приложение № 2

 1.1.2.8. Заеми от банки и други лица в страната в размер на **-2 776 143 лв.**

**1.2. По разходите** в размер на **26 550 055** лв., разпределени по функции и дейности, съгласно Приложение № 3 в т.ч.:

1.2.1. За делегирани от държавата дейности в размер на **15 236 807** лв.

1.2.2. За допълнително финансиране на делегирани от държавата дейности със средства от собствените приходи и от изравнителната субсидия в размер на **775 000 лв**.;

1.2.3. За местни дейности в размер на **10 538 248** лв.

**1.3.** Утвърждава бюджетно салдо по общинския бюджет, изчислено на касова основа - придържане към балансирано бюджетно салдо.

**447.2**. Приема инвестиционната програма за 2019г. (поименен списък по обекти, видове разходи и източници на финансиране) в размер на **4 207 456** лв., съгласно Приложение № 4

2.1. Одобрява разпределението на целевата субсидия за капиталови разходи в размер на **1 065 100** лв. съгласно Приложение № 4.

2.2. Приема разчет за разходите, финансирани със собствени приходи в размер на **1 467 992 лв**., съгласно Приложение № 4.

2.3. Приема разчет за разходите, финансирани с преходния остатък от целевата субсидия за капиталови разходи в размер на **1 674 364** лв. съгласно Приложение № 4.

**447.3.**Утвърждава числеността и разходите за заплати през 2019г., без звената от системата на образованието, които прилагат системата на делегирани бюджети, съгласно Приложение № 9

**447.4**. Утвърждава разчет за целеви разходи и субсидии, както следва за:

4.1. Членски внос – **15 000 лв**., планирани в дейност 122 “Общинска администрация“ и дейност 123 “Общински съвет”.

4.2. Обезщетения и помощи по решение на Общинския съвет **10 000** лв. и за погребение – **5000** лв. планирани в дейност 745 “Обредни домове”.

4.3. **Субсидии и средства за:**

4.3.1. Читалища – **358 255 лв**.,

4.3.2. Спортни клубове **150 000** лв. планирани в дейност 714 “Спортни бази” за подпомагане на Шахматен клуб Маркели-Карнобат, ОФК Карнобат, СК по борба „З.М.С. Атанас Комшев, СКЛА Атлет, СК по фехтовка Маркели, ОК тенис на маса.

4.3.3. Средства за подпомагане в размер на **5000** лв. в т.ч за Клуба на инвалида,за Съюз на слепите, Съюз на глухите и Съюз на диабетиците,които са планирани в дейност 525 “Клубове на пенсионера”.

4.3.4. Средства в размер на 5 000 лв. за Център за подкрепа на жертвите на сексуално насилие „Вселена“ – гр.Бургас.

4.3.5. Упълномощава кмета на общината да назначи комисия за разпределение на средствата, съгласно чл. 23, ал.1 от Закона за народните читалища.

4.3.6. Упълномощава кмета на общината да разпореди допълнителни условия по предоставяне и отчитането на целевите средства по т. 4.3.2., 4.3.3.,4.3.4.

**447.5.** **Приема следните лимити за разходи през 2019г.:**

5.1. Средствата за СБКО в размер на 3 % от плановите разходи за работна заплата на лицата по трудови правоотношения;

5.2. Лимит за представителни разходи на кмета на общината в размер до 2% от разходите за 2019г. по параграф 10-00 в дейност 122-Общинска администрация.

5.3. Лимит за представителни разходи на председателя на ОбС в размер до 1% от разходите за 2019г. по параграф 10-00 в дейност 122-Общинска администрация.

5.4. Лимит за разходите за осъществяване функциите на органи на изпълнителната власт на територията на съответния район, кметство или населено място ( на кметовете на кметства и на кметските наместници ) в общ размер до 150 000 лева.

**447.6.** Утвърждава списък на длъжностите и на лицата, които имат право на транспортни разходи:

6.1.За пътуване в границите на населеното място, в съответствие с характера на трудовата дейност, съгл. Приложение № 5

6.2.За пътуване от местоживеенето до местоработата и обратно за лица със специалност и квалификаци, изискващи се за съответната длъжност, Съгласно Приложение № 5

6.3. Упълномощава кмета на общината да утвърди поименен списък на лицата по т.6.1. и т.6.2.;

**447.7**. Утвърждава приходите, разходите и числеността на щатния и извънщатен персонал на Общинско предприятие “БКРД”, съгласно Приложение № 6

**447.8.** Одобрява индикативен годишен разчет за сметките за средства от Европейския съюз в размер на **1 200 344** лв., съгласно Приложение № 10

**447.9.** Определя разпоредителите с бюджет от по-ниска степен по бюджета на общината съгласно Приложение № 7

**447.10.** Определя максималния размер на дълга, както следва:

10.1. Максимален размер на новия общинския дълг през 2019 г. - **3 000 000 лв.**

10.2. Максимален размер на общинския дълг и общинските гаранции към края на 2019 г. в размер – **3 000 000 лв.**

**447.11.** Определя максимален размер на новите задължения за разходи, които могат да бъдат натрупани през 2019г. в размер до 12 928 063 лева.

**447.12.** Определя максимален размер на ангажиментите за разходи, които могат да бъдат поети през 2019г. в размер до 16 862 691 лева.

**447.13.** Определя размера на просрочените вземания, които се предвижда да бъдат събрани през 2019 г. в размер на **140 860** лв.

**447.14.** Определя размера на просрочените задължения от 2018г. които ще бъдат разплатени от бюджета за 2019г. в размер на **0,00** лв.

**447.15.** Одобрява актуализирана бюджетна прогноза за местните дейности с прогнозни показатели за периода 2020г.-2022г. съгласно приложение № 11.

**447.16.** Оправомощава кмета на Общината да извършва компенсирани промени:

16.1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност

 16.2. В частта за местни дейности – между утвърдените разходи в рамките на една дейност или от една дейност в друга, без да изменя общия размер на разходите

**447.17**. **Възлага на кмета на Кмета на Община Карнобат:**

17.1. Да определи бюджетите на разпоредителите с бюджет от по-ниска степен

17.2. Да организира разпределението на бюджета по тримесечия и да утвърди разпределението.

17.3. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи

17.4. Да включва информация по чл. 125, ал.4 от ЗПФ за актуализирано разпределение на променените бюджети в частта на делегираните от държавата дейности по тримесечните отчети и обяснителните записки към тях.

17.5. Да разработи детайлен разчет на сметките за средствата от Европейския съюз по отделните общински проекти, в съответствие с изисквания на съответния Управляващ орган и на МФ.

17.6. Да определи конкретните правомощия и отговорности на ръководителите на второстепенните разпоредители с бюджет със своя заповед.

**447.18.**Упълномощава кмета да предоставя временни безлихвени заеми от временно свободни средства по общинския бюджет за плащания по проекти, финансирани със средства от Европейския съюз и по други международни и национални програми, включително и на бюджетни организации, чийто бюджет е част от общинския бюджет.

18.1. За всеки отделен случай кметът на общината определя или договаря срока на погасяване на заемите в съответствие с условията на финансиращата програма, но не по-късно от края на 2019г.

18.2. При предоставянето на временни безлихвени заеми от временно свободни средства по общинския бюджет да се спазват изискванията на чл.126 от ЗПФ

18.3. Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на общинския съвет.

**447.**19.**Упълномощава** **кмета на Община Карнобат:**

19.1. Да ползва временно свободните средства по бюджета на общината за текущо финансиране на одобрените по бюджета на общината разходи и други плащания, при условие че не се нарушава своевременното финансиране на делегираните от държавата дейности в определените им размери, както и на местните дейности, и се спазват относимите за общините фискални правила по ЗПФ, като не се променя предназначението на средствата в края на годината.

19.2. Да разработва и възлага подготовката на общински програми и проекти и да кандидатства за финансирането им със средства от Европейски структурни и инвестиционни фондове и от други донори, по международни, национални и други програми и от други източници за реализиране на годишните цели на общината за изпълнение на общинския план за развитие

19.3. Да кандидатства за средства от централния бюджет и други източници за финансиране на плащанията и за съфинансиране на общински програми и проекти.

**447.20.** Задължава ръководителите на бюджетни звена, финансирани от общинския бюджет да разработят и представят конкретни мерки за изпълнение на приетия от Общински съвет бюджет за 2019г.

**447.21.** Приема за сведение протокола от публичното обсъждане на бюджета, съгласно Приложение № 12.

Приложения: 12 бр.

**ПО ПЕТА ТОЧКА ОТ ДНЕВНИЯ РЕД –ПРЕДЛОЖЕНИЕ от Емине Ешреф Али – Председател на ПК Икономическа и инвестиционна политика, бюджет и финанси“, относно:** Определяне размера на трудовото възнаграждение на Кмета на Община Карнобат и кметовете на кметства

 **Р Е Ш Е Н И Я :**

**448. 1.** Общински съвет – Карнобат на основание чл. 21, ал. 1, т.5 и чл. 38, ал.7 от Закона за местното самоуправление и местната администрация, чл. 4, ал. 2, т. 1 и чл. 131, ал. 1 от Правилника за организацията и дейността на Общински съвет – Карнобат, неговите комисии и взаимодействието му с общинска администрация, дава съгласие за увеличаване на основното трудово възнаграждение на Кмета на Община Карнобат и кметовете на кметства, считано от 01.01.2019 г., както следва:

- Кмет на община Карнобат – 60 % от основната месечна заплата на министър;

- Кметове на кметства с население над 1000 души – 23,04 % от основната месечна заплата на министър;

- Кметове на кметства с население над 350 души – 19,96 % от основната месечна заплата на министър;

- Кметове на кметства с население под 350 души – 19,74 % от основната месечна заплата на министър.

**448.2.** Общински съвет – Карнобат дава съгласие за изплащане на допълнително трудово възнаграждение за професионален опит и трудов стаж на Кмета на община Карнобат и на кметовете на кметства, в размер определен с Вътрешните правила за работна заплата на Община Карнобат.

**448.3.** На основание чл. 60, ал. 1 от Административно – процесуалния кодекс, Общински съвет – Карнобат допуска предварително изпълнение на настоящото решение, за да се защитят особено важни държавни и обществени интереси и от закъснението на изпълнението да не последва значителна вреда.

**ПО ШЕСТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно**: Приемане на Отчет за състоянието на общинската собственост и резултатите от нейното управление по видове и категории обекти за 2018 год.

 **Р Е Ш Е Н И Е:**

 **449.** Общински съвет-Карнобат, на основание чл.66а от ЗОС, чл.2 ал.4 от Наредбата за реда за придобиване, управление и разпореждане с общинско имущество – собственост на Община Карнобат и чл.21 ал.1 т.23 от ЗМСМА, ПРИЕМА предоставения Отчет за състоянието на общинската собственост и резултатите от нейното управление по видове и категории обекти, за 2018 година.

**ПО СЕДМА ТОЧКА ОТ ДНЕВНИЯ РЕД –** **ДОКЛАДНА ЗАПИСКА от Георги Димитров – Кмет на Община Карнобат, относно:** Приемане на Наредба за допълнение и изменение на Наредба за местните данъци на територията на Община Карнобат.

**Р Е Ш Е Н И Я:**

 **450. 1**. Общински съвет - Карнобат на основание чл. 21, ал. 2 от Закона за местното самоуправление и местната администрация приема Наредба за допълнение и изменение на Наредба за местните данъци на територията на Община Карнобат, приета с решение № 31.1/29.02.2008 г. на Общински съвет-Карнобат, изменена с Решение № 44.І./31.01.2012 г. на Общински съвет-Карнобат; изм. С Решение № 308.І. от 20.12.2013 г., изм. с Решение № 416.І./24.07.2014 г. на ОбС-Карнобат; изм. с Решение № 182 от 30.09.2016 г. на ОбС-Карнобат:

**§1.** В чл.6, ал.1 думите „сгради и поземлени имоти” се заменят с „поземлени имоти, сгради и самостоятелни обекти в сгради”, в края на изречението се добавя „и след промяна на предназначението на земята, когато това се изисква по реда на специален закон.”

**§2.** В чл.7, ал.4 се добавя текстът „При концесия за добив данъчно задължено лице е собственикът, с изключение на случаите, при които в полза на концесионера е учредено вещно право на ползване върху поземления имот или съответната част от него.”

**§3.** В чл.8, ал.1 и ал.2 след думите „вещно право” се добавя „на ползване”.

**§4.** В чл.9, т.1 текстът „бул. „България” № 11” се заменя с „бул. „България” № 12 и чрез постерминал”.

**§5.** В чл.10:

1.В ал.1 текстът „от 1-ви Март до 30 Юни и до 30 Октомври на годината, за която се дължат” се заменя с „до 30 юни и до 31 октомври на годината, за която е дължим”

2.В ал. 2 думите „от 1-ви Март” се заличават.

3.Създава се нова ал.3:

„(3) За недвижимите имоти, придобити през текущата година, данъкът се заплаща в сроковете по ал. 1, а в случаите, в които придобиването е след изтичане на сроковете по ал. 1, данъкът се заплаща в двумесечен срок от датата на придобиването на имота. ”

**§6.** В чл.13 се добавя изречението „Данъкът, дължим от концесионера за имот, разположен на територията на повече от една община, постъпва в

приход на общината, на чиято територия е по-голямата част от имота.”

**§7.** В чл.16, ал.3, думите „лица, различни от собственика на поземления имот” се заменят с „предприятия”.

**§8.** В чл.17, ал.1 накрая се добавя текст „и се съобщава на лицата до 1 март на същата година.”

**§9.** В чл. 17, ал.3 след думата „ограничено” се добавя „вещно”.

**§10.** В чл.18 се създава нова ал.3:

(3) В случай че е установено деклариране на повече от едно основно жилище, облекченията по ал. 1 и 2 не се прилагат и данъкът, определен по чл. 14, се дължи в пълен размер за всяко от жилищата и за периода, в който едновременно са декларирани като основни жилища.

**§11.** Чл. 19 се изменя, както следва:

Данъчно задължените лица подават декларации по реда, сроковете и в случаите, предвидени в разпоредбите на чл.14 и чл. 16 от ЗМДТ.

**§12.** В чл.29:

 1.Досегашният текст става ал.1

 2.Създава се нова ал.2:

(2) На основата на данъчната оценка, послужила за определяне на данъка по ал. 1, служителят в общинската администрация определя дължимия годишен данък и го съобщава на всеки наследник или заветник.

**§13.** В чл.36, ал. 2 се изменя, както следва:

 (2)Данъкът се заплаща при прехвърлянето на недвижимия имот, ограничените вещни права върху недвижим имот и моторните превозни средства, а в случаите по чл. 44, ал. 3 от ЗМДТ - към момента на издаване на акта, удостоверяващ правото на собственост, който подлежи на вписване.

**§14.** Чл.39 се изменя, както следва:

(1) Собствениците на превозни средства, декларират пред общината по постоянния им адрес, съответно седалище, притежаваните от тях превозни средства в двумесечен срок от придобиването им по реда на чл.54 от Закона за местните данъци и такси, когато са ги придобили по един от начините посочени в чл.54 ал.3 от Закона за местните данъци и такси ,а именно:

1. пътното превозно средство е придобито по наследство;

2. пътното превозно средство е собственост на повече от едно лице;

3. собственикът/собствениците на пътното превозно средство няма/нямат постоянен адрес, съответно седалище на територията на страната;

4. са налице основания за предявяване право на освобождаване от данък;

 (2) За превозните средства, които не са регистрирани за движение в страната, двумесечният срок започва да тече от датата на регистрацията им за движение. При придобиване на превозно средство по наследство декларацията се подава в срока по чл. 32 от ЗМДТ.

**§15.** В чл.40:

**I.**Ал.1 се изменя, както следва:

(1)За леки и товарни автомобили с технически допустима максимална маса не повече от 3,5 т годишният данък се състои от два компонента – имуществен и екологичен, и се определя по следната формула:

ГДПС = ИмК x ЕК, където:

ГДПС е годишният размер на данъка върху превозните средства за леки и товарни автомобили с технически допустима максимална маса не повече от 3,5 т;

ИмК е имуществен компонент, който се определя по реда на т. 1;

ЕК е екологичен компонент, който се определя по реда на т. 2

1. имущественият компонент се определя от стойността на данъка в зависимост от мощността на двигателя, коригирана с коефициент в зависимост от годината на производство на автомобила, по следната формула:

ИмК = СkW x Кгп, където:

СkW е частта от стойността на данъка в зависимост от мощността на двигателя, която се определя от мощността на двигателя и размер на данъка, както следва:

а)до 55 kW включително – 0,48 лв. за 1 kW;

б)над 55 kW до 74 kW включително – 0,65 лв. за 1 kW;

в)над 74 kW до 110 kW включително – 1,32 лв. за 1 kW;

г)над 110 kW до 150 kW включително – 1,48 лв. за 1 kW;

д)над 150 kW до 245 kW включително – 2,00 лв. за 1 kW;

е)над 245 kW - 3,00 лв. за 1 kW.

Кгп е коригиращ коефициент за годината на производство на автомобила в следните размери:

|  |  |
| --- | --- |
| Брой на годините от годината на производство, включително годината на производство | Коефициент |
| Над 20 години | 1,1 |
| Над 15 до 20 години включително | 1 |
| Над 10 до 15 години включително | 1,3 |
| Над 5 до 10 години включително | 1,5 |
| До 5 години включително | 2,3 |

2.екологичният компонент се определя в зависимост от екологичната категория на автомобила, както следва:

|  |  |
| --- | --- |
| Екологична категория | Коефициент |
| без екологична категория, с екологични категории "Евро 1" и "Евро 2" |  1,10 |
| "Евро 3"  |  1,00 |
| "Евро 4" |  0,80 |
| "Евро 5" |  0,60 |
| "Евро 6" и "ЕЕV" | 0,40 |

 **II.**В ал.2 думите „леки автомобили” се заменят с „леки и товарни автомобили с технически допустима максимална маса не повече от 3,5 т”

 **III.**В ал.4 думата „триколка” се заменя с „триколесно превозно средство, определено в чл. 4 от Регламент (ЕС) № 168/2013 на Европейския парламент и на Съвета от 15 януари 2013 г. относно одобряването и надзора на пазара на дву-, три- и четириколесни превозни средства (OB, L 60/52 от 2 март 2013 г.), наричан по-нататък "Регламент (ЕС) № 168/2013"

 **IV.**Ал.6 се изменя, както следва:

(6) Данъкът за товарен автомобил с технически допустима максимална маса над 3,5 т, но не повече от 12 т е в размер на 12,00 лв. за всеки започнати 750 кг товароносимост.

 **V.**В ал. 8 думите „специализирани ремаркета за превоз на тежки или извънгабаритни товари“ се заличават.

**VІ.**В ал. 9 думите „специализирани ремаркета за превоз на тежки или извънгабаритни товари с товароподемност над 40 тона“ се заличават.

**VII.**В ал.12 след думите „моторни шейни” се добавя „и четириколесни превозни средства, определени в чл. 4 от Регламент (ЕС) № 168/2013”

**VIII.**Създава се нова ал.14:

(14) Когато в регистъра по чл. 54, ал. 1 от ЗМДТ няма данни за екологичната категория на моторното превозно средство, се приема, че превозното средство е без екологична категория.

**§16.**В чл.44 се внасят следните промени, както следва:

1.Ал.1 се отменя.

2.Ал.2 се изменя, както следва:

„(2) За мотопеди и мотоциклети с мощност на двигателя до 74 kW включително и съответстващи на екологична категория "Евро 4" данъкът се заплаща с 20 на сто намаление, а за съответстващите на екологични категории, по-високи от "Евро 4"- с 60 на сто намаление, от определения по чл. 40, ал. 3 данък.”

3.Ал.3 се изменя така:

„(3) За автобусите, товарните автомобили, с технически допустима максимална маса над 3,5 т, влекачите за ремарке и седловите влекачи с двигатели, съответстващи на екологична категория "Евро 4", данъкът се заплаща с 20 на сто намаление, а за съответстващите на "Евро 5", "Евро 6" и "ЕЕV" - с 50 на сто намаление,от определения по чл. 40,ал.5,6,7 и 13 данък.”

4.Ал.5 се изменя така:

„(5)Когато в регистъра по чл. 54, ал. 1 от ЗМДТ няма данни за екологичната категория на моторното превозно средство, се приема, че превозното средство е без екологична категория.”

**§17.**В чл.45, ал.1 се изменя, както следва:

(1)Данъкът върху превозните средства се плаща на две равни вноски в следните срокове: до 30 Юни и до 31 Октомври на годината, за която е дължим. На предплатилите до 30 Април за цялата година се прави отстъпка от 5 на сто.

**§18.**Чл.46 се изменя, както следва:

„Чл.46.Данъкът се внася в приход на бюджета на общината по постоянния адрес, съответно седалището на собственика, а в случаите по чл. 54, ал. 5 от Закона за местните данъци и такси – в приход на общината по регистрация на превозното средство.”

**§19.** В **РАЗДЕЛ VІ** се добавя наименование на раздела „Данък върху таксиметров превоз на пътници”

**§20.** Чл.55, буква „з“ се изменя, както следва:

1.В ал.1 думите „БМ е броят на месеците от текущата година, следващи месеца на издаване на разрешението за извършване на таксиметров превоз на пътници” се заменят с „БМ е броят на календарните месеци от текущата година, съответстващи на срока, за който е издадено разрешението за извършване на таксиметров превоз на пътници”

2.Ал.2 се изменя така:

„(2)Когато действието на разрешението за извършване на таксиметров превоз на пътници бъде прекратено през течение на годината, от платения данък се възстановява недължимо внесената част, определена по следната формула: НВДТПП = ПДТПП х ОМ

 БМ

НВДТПП е недължимо внесената част от данъка върху таксиметров превоз на пътници за текущата година;

ПДТПП – платеният данък върху таксиметров превоз на пътници за срока, за който е издадено разрешението;

БМ – броят на календарните месеци, за които е издадено разрешението и е платен данъкът върху таксиметров превоз на пътници;

ОМ – оставащият брой на календарните месеци от срока на разрешението за извършване на таксиметров превоз на пътници, следващи месеца на прекратяване на разрешението за извършване на таксиметров превоз на пътници.”

**§21.**В Приложение №2 към чл.50 т. „24.Отдаване на видеокасети под наем” се отменя.

**§22.** В Преходни и заключителни разпоредби се създава нов **§** 12, както следва:

„§12. За 2019 г. общинският съвет определя размерите на данъка върху превозните средства до 31 януари 2019 г. Когато не са определени нови размери в посочения срок, за 2019 г. данъкът се определя съгласно минималните размери на данъците и коригиращите коефициенти, определени в чл. 55, ал. 1 от ЗМДТ.“

**§23.** В Преходни и заключителни разпоредби се създава нов **§** 13, както следва:

 „§13. Наредбата за изменение и допълнение на Наредбата за местните данъци на територията на Община Карнобат, приета с Решение № ……. на Общински съвет – Карнобат, влиза в сила от деня на публикуването йна интернет страницатана Община Карнобат и във в-к „Карнобатски глас“, с изключение на § 1; § 3; § 10; § 12; § 14; § 15; § 16; § 18 и § 21, които влизат в сила от 01.01.2019 г.

 **450. 2.** Общински съвет - Карнобат във връзка с чл. 22, ал.2 от Закона за местното самоуправление и местната администрация възлага на Кмета на Община Карнобат да публикува приетата Наредба на Интернет страницата на Община Карнобат и във вестник „Карнобатски глас“.

 **ПО ОСМА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:** Определяне на пасищата, мерите и ливадите за общо и индивидуално ползване

**Р Е Ш Е Н И Е:**

**451.І.** Общински съвет-Карнобат във връзка с чл.37и, ал.3 и чл.37о, ал.1 и ал.4 от ЗСПЗЗ, на основание чл.21, ал.1, т.8 от ЗМСМА,Общински съвет Карнобат:

1. Определя пасищата, мерите и ливадите за общо и индивидуално ползване по землища на територията на община Карнобат, съгласно Приложение № 2, неразделна част от настоящото решение;
2. Дава съгласие да се предоставят за индивидуално ползване за стопанската 2019/2020 година, земеделски земи – общинска собственост с начин на трайно ползване „пасища” и „ливади” и приема годишен план за паша, съдържащ размера и местоположението им по населените места /Приложение № 2/;
3. Мерите, пасищата и ливадите, които не са наети за индивидуално ползване, се определят за общо ползване, като се ползват безвъзмездно от всички лица, притежаващи животни в съответствие с традиционните практики на жителите от населеното място с дребни земеделски стопанства.
4. Определя цени за предоставяне под наем на пасищата, мерите и ливадите за индивидуално ползване, по землища на територията на Община Карнобат, съгласно Приложение № 3, към настоящото решение.
5. Определя задълженията на общината и ползвателите за поддържането на мерите, пасищата и ливадите, както следва:

**ЗАДЪЛЖЕНИЯ НА ОБЩИНАТА:**

Да осигури безпрепятствено ползване на общинските мери и пасища за извеждане на паша на притежаваните от земеделските стопани животни;

Да предоставя информация и методически указания на ползвателите относно необходимите мероприятия по поддържане и опазване на мерите и пасищата;

Кметовете на населените места и кметските наместници от съответните селища на Община Карнобат се задължават да следят за изпълнението на Правилата за ползване на общинските мери, пасища и ливади от страна на ползвателите. При констатирани нарушения да уведомяват Община Карнобат;

Кметовете на населените места и кметските наместници от съответните селища на Община Карнобат да предприемат мерки за недопускане използване на общински пасища и места за водопой от животни, които не са идентифицирани и на които не са извършени мерките по държавната профилактична програма и по програмите за надзор и ликвидиране на болестите по животните;

**ЗАДЪЛЖЕНИЯ НА ПОЛЗВАТЕЛИТЕ:**

Да използват имота съгласно предназначението му, с грижата на добър стопанин;

Да поддържат имота в добро екологично и земеделско състояние;

Да почистват постоянните пасища от нежелана храстовидна растителност и да провеждат борба с агресивни и устойчиви растителни видове;

Да ги опазват от ерозиране, заблатяване и засоляване;

Да не допускат замърсяването на имота с битови, строителни, производствени, опасни и др. отпадъци;

Да районират пашата, така, че да се избягва преизпасването на тревостоя;

Лично да съпровождат стадото по пътя до пасището и се грижат за него в пасището, или да ангажират и изрично посочат друго лице, което да извършва това от тяхно име и за тяхна сметка;

Да не преотдават за ползване на трети лица имотите - предмет на договора или части от тях;

Да не се палят сухи треви и храсти в пасищата, мерите и ливадите;

Да не се извършва паша нощем и без пастир, както и да не се допуска лагеруване на домашни животни в пасищата;

Да не извършват сеч на намиращите се върху отдадените под наем пасища, мери и ливади отделно стоящи или групи дървета, без разрешение от компетентните органи;

Да не изграждат постройки с траен статут в пасищата, мерите и лвадите, както и да не ограждат предоставените площи, освен с електропастир;

**ПО ДЕВЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно: ОТДАВАНЕ ПОД НАЕМ НА ЧАСТ ОТ ИМОТ - ПУБЛИЧНА ОБЩИНСКА СОБСТВЕНОСТ**

**Р Е Ш Е Н И Я:**

**452.І.** Общински съвет-Карнобат, на основание чл.21, ал. 1, т. 8 от ЗМСМА, чл.14 ал.7 от ЗОС и чл.13 от Наредбата за реда за придобиване, управление и разпореждане с общинско имущество – собственост на Община Карнобат, дава съгласие за отдаване под наем, след провеждането на публичен търг с явно наддаване, на част от имот-публична общинска собственост **за срок от**  **10 години**:

1. Помещение с площ от 74,70 кв.м. , находящо се в партерния етаж на шестетажен жилищен блок, построен в УПИ ІV от кв.125 по плана на гр.Карнобат, ул.”Ал.Нейчев”, актувано с АПОС № 6/18.06.1997 год., за офис – 69,20 кв.м. с базисна месечна наемна цена от 3 ,00 лв./кв.м. и сервизно помещение с площ 5,50 кв.м. с базисна наемна цена 0,60 лв./кв.м без ДДС ;

**452.ІІ.** Отдаването под наем да се извърши след проведен публичен търг с явно наддаване, по реда на Наредбата за реда за придобиване, управление и разпореждане с общинско имущество – собственост на Община Карнобат.

**452.ІІІ.** Общински съвет - Карнобат упълномощава кмета на община Карнобат да извърши необходимите действия във връзка с провеждането на търга и с осъществяването на правните сделки.

**ПО ДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:** СЪГЛАСИЕ ЗА ИЗДАВАНЕ НА РАЗРЕШИТЕЛНО ЗА ВОДОВЗЕМАНЕ ОТ ВОДЕН ОБЕКТ –ПУБЛИЧНА ОБЩИНСКА СОБСТВЕНОСТ, В ЗЕМЛИЩЕТО НА ГР.КАРНОБАТ.

**Р Е Ш Е Н И Е:**

**453.**Общински съвет - Карнобат, на основание чл.21, ал.1, т.23 от ЗМСМА, чл.52 ал.1 т.3 б.”а” от Закона за водите, във връзка с чл.44 ал.1 от същия закон и заявление вх.№ 26-00-929/29.10.2018 г., ДАВА СЪГЛАСИЕ да бъде издадено от кмета на община Карнобат, Разрешително за водовземане от повърхностен воден обект – публична общинска собственост, представляващ язовир-поземлен имот с идентификатор 36525.220.601 по КККР / имот №000601 по КВС на гр.Карнобат/, с площ 43,185 дка, за който е съставен Акт за публична общинска собственост № 150/08.06.1998 г., на „ЗЕМЯ ОГНЕН” ЕООД, ЕИК 202294086, с цел напояване на 250 дка овощна градина в землището на гр.Карнобат.

 **ПО ЕДИНАДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:** ДАВАНЕ НА СЪГЛАСИЕ ОТ ОБЩИНСКИ СЪВЕТ ЗА РАЗРЕШЕНИЕ ЗА ИЗРАБОТВАНЕ НА ПУП-ПАРЦЕЛАРЕН ПЛАН И ПРЕДВАРИТЕЛНО СЪГЛАСИЕ ЗА ПРЕМИНАВАНЕ НА КАБЕЛНА ЛИНИЯ 20kV ОТ СРС /СТОМАНОРЕШЕТЪЧЕН СТЪЛБ/ 207 В ИМОТ 21508.2.162 ПО КАДАСТРАЛНАТА КАРТА ЗА ЗЕМЛИЩЕ ДОБРИНОВО ОТ ИЗВОД СН „ИРЕЧЕКОВО“, ПОДСТАНЦИЯ „ВС СЪРНЕВО“ ДО „ФУРГОН“ В ИМОТ 21508.3.506

**Р Е Ш Е Н И Я:**

 **454. І.** На основание чл.21, ал.1, т.11 от ЗМСМА във връзка с чл.124а, ал.1, т.5 и чл.124б, ал.7 от ЗУТ, общински съвет Карнобат:

 1. РАЗРЕШАВА изработването на подробен устройствен план - парцеларен план за обект: Кабелна линия 20kV от СРС 207 в имот 21508.2.162 по кадастралната карта за землище Добриново от извод СН „Иречеково“, подстанция „ВС Сърнево“ до „Фургон“ в имот 21508.3.506.

 2.ОДОБРЯВА ЗАДАНИЕТО съставено от Възложителя

 **454. ІІ.** На основание чл.21, ал.1, т.8 от ЗМСМА, във връзка с чл.30, ал.3 от ПП ЗОЗЗ, Общински съвет – Карнобат ДАВА ПРЕДВАРИТЕЛНО СЪГЛАСИЕ за преминаване на трасе на Кабелна линия 20kV от СРС 207 в имот 21508.2.162 по кадастралната карта за землище Добриново от извод СН „Иречеково“, подстанция „ВС Сърнево“ до „Фургон“ в имот 21508.3.506, засягащо следните имоти общинска собственост:

1.Имот по КК № 21508.2.162 /по КВС №000568/ с начин на трайно ползване „селско стопански,горски ведомствен път” – публична общинска собственост, землище на с.Добриново, община Карнобат;

 2.Имот по КК № 21508.2.552 /по КВС №000552/ с начин на трайно ползване „Селско стопански горски,ведомствен път“ – публична общинска собственост,землище на с.Добриново, община Карнобат;

 3. Имот по КК № 21508.3.547 /по КВС №000547/ с начин на трайно ползване „Селско стопански горски,ведомствен път“ – публична общинска собственост,землище на с.Добриново, община Карнобат;

4. Имот по КК № 21508.3.228 /по КВС №003228/ с начин на трайно ползване „Пасище“ – публична общинска собственост,землище на с.Добриново, община Карнобат;

5. Имот по КК № 21508.3.576 /по КВС №000576/ с начин на трайно ползване „Селско стопански горски,ведомствен път“ – публична общинска собственост,землище на с.Добриново, община Карнобат;

6. Имот по КК № 21508.3.209 /по КВС №003209/ с начин на трайно ползване „Пасище“ – публична общинска собственост,землище на с.Добриново, община Карнобат;

7. Имот по КК № 21508.3.506 /по КВС №000148/ с начин на трайно ползване „Язовир“ – публична общинска собственост,землище на с.Добриново, община Карнобат;